
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3435 

31 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εξαίρεση από την ένταξη στο ενιαίο πρόγραμμα 
προμηθειών (Ε.Π.Π.) μέχρι 31.12.2014 των προμη¬ 
θειών που εντάσσονται σε συγχρηματοδοτούμε- 

να επιχειρησιακά προγράμματα (ΕΣΠΑ). 1 

Εξαίρεση από την ένταξη στο ενιαίο πρόγραμμα 
προμηθειών (Ε.Π.Π.) έτους 2014 της προμήθειας 
«ΕΠΙΠΕΔΕΣ ΟΘΟΝΕΣ» για το γενικό επιτελείο αε¬ 
ροπορίας, ως απόρρητη. 2 

Κανονισμός Εκπαιδευτικής Δραστηριότητας του Ορ¬ 
γανισμού Μεσολάβησης και Διαιτησίας. 3 

Τροποποίηση της με αρ. πρωτ. 11.1/1360/10.04.2013 
Υπουργικής Απόφασης (Β’ 1052) «Ωράριο εργασίας 
προσωπικού Υπηρεσίας Πρώτης Υποδοχής» στο 

Υπ. Δημ. Τάξης και Προστασίας του Πολίτη. 4 

Καθιέρωση διαφορετικού ωραρίου εργασίας σε 
ορισμένες υπηρεσίες του Δήμου Αθηναίων. 5 


ΑΠΟΦΑΣΕΙ Σ 

Αριθμ. Π1/2622 (1) 


Εξαίρεση από την ένταξη στο ενιαίο πρόγραμμα προ¬ 
μηθειών (Ε.Π.Π.) μέχρι 31.12.2014 των προμηθειών που 
εντάσσονται σε συγχρηματοδοτούμενα επιχειρησι¬ 
ακά προγράμματα (ΕΣΠΑ). 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

Τις διατάξεις: 

1.1. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του Π.Δ/τος 63/2005 (Φ.Ε.Κ. Α' 98) 
«Κωδικοποίηση της Νομοθεσίας για την Κυβέρνηση και 
τα Κυβερνητικά όργανα». 

1.2. Του ν. 2286/1995 (Φ.Ε.Κ. Α' 19) «Προμήθειες του 
Δημοσίου Τομέα και Ρυθμίσεις συναφών θεμάτων» και 
ιδίως το άρθρο 2, όπως αντικαταστάθηκε με το άρθρο 8 
του ν. 2741/1999 (Φ.Ε.Κ. Α' 199) «Ενιαίος Φορέας Ελέγχου 
Τροφίμων, άλλες ρυθμίσεις θεμάτων αρμοδιότητας του 
Υπουργείου Ανάπτυξης και λοιπές διατάξεις» και τροπο¬ 
ποιήθηκε με την παρ. 35 του άρθρου 1 του Ν.3065/2002 
«Μεταφορά αρμοδιοτήτων του Υπουργικού Συμβουλίου 


σε άλλα Κυβερνητικά όργανα» (Φ.Ε.Κ. Α/251/2002). 

1.3. Του Π.Δ. 397/1988 (Φ.Ε.Κ. Α' 185) «Οργανισμός του 
Υπουργείου Εμπορίου» 

1.4. Του Π.Δ. 195/1995 (Φ.Ε.Κ. Α' 102) «Οργανισμός Γενι¬ 
κής Διεύθυνσης Κρατικών Προμηθειών» 

1.5. Του Π.Δ. 59/1996 (Φ.Ε.Κ. Α' 51) «Σύσταση της Γενικής 
Γραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

1.6. Του Π.Δ. 27/1996 (Φ.Ε.Κ. Α' 19) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης», 
όπως τροποποιήθηκε με το Π.Δ. 122/2004 (Φ.Ε.Κ. Α' 85) 

1.7. Του Π.Δ. 60/2007 (Φ.Ε.Κ. Α' 64) Προσαρμογή της Ελ¬ 
ληνικής Νομοθεσίας στις διατάξεις της οδηγίας 2004/18 
ΕΚ "Περί συντονισμού των διαδικασιών σύναψης δη¬ 
μοσίων συμβάσεων έργων προμηθειών και Υπηρεσιών 
όπως τροποποιήθηκε με την οδηγία 2005/51/ Ε.Κ της 
Επιτροπής και την οδηγία 2005/75/Ε.Κ του Ευρωπαϊκού 
Κοινοβουλίου και του Συμβουλίου της 16 ης Νοεμβρίου 
2005." 

1.8. Του Π.Δ. 118/2007 (Φ.Ε.Κ. Α' 150) «Κανονισμός Προ¬ 
μηθειών Δημοσίου» (Κ.Π.Δ) κατά το μέρος που δεν αντί- 
κειται στις διατάξεις του Π.Δ. 60/2007 (Φ.Ε.Κ. Α'64) 

1.9. Του Π.Δ. 185/2009 (Φ.Ε.Κ. Α' 213) «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυ¬ 
ξης και Εμπορικής Ναυτιλίας, Αιγαίου και Νησιωτικής 
και μετονομασία του σε «Υπουργείο Οικονομίας, Αντα¬ 
γωνιστικότητας και Ναυτιλίας». 

1.10. Του Π.Δ. 189/2009 (Φ.Ε.Κ. Α' 221) «Καθορισμός 
και ανακατανομή αρμοδιοτήτων των Υπουργείων» και 
των Π.Δ. 28/2010 (Φ.Ε.Κ. Α' 64) και 50/2010 (Φ.Ε.Κ. Α' 
89) «Ανακατανομή αρμοδιοτήτων των Υπουργείων και 
τροποποιήσεις του Π.Δ. 189/2009». 

1.11. Του Π.Δ. 65/2011 (Φ.Ε.Κ. Α' 147) «Διάσπαση του 
Υπουργείου Εσωτερικών Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης, συγχώνευση των Υπουργείων Οικονο¬ 
μίας, Ανταγωνιστικότητας και Ναυτιλίας και θαλάσσιων 
Υποθέσεων, Νήσων και Αλιείας στο Υπουργείο Ανάπτυ¬ 
ξης, Ανταγωνιστικότητας και Ναυτιλίας ... της Γενικής 
Γραμματείας Νέας Γενιάς». 

1.12. Του Π.Δ. 85/2012 (Φ.Ε.Κ. Α' 141) «Ιδρυση και μετονο¬ 
μασία Υπουργείων, μεταφορά και κατάργηση υπηρεσι- 

ών» όπως τροποποιήθηκε με το Π.Δ. 88/2012 (Φ.Ε.Κ. Α'143). 

1.13. Του Π.Δ. 90/2012 (Φ.Ε.Κ. Α' 144) «Διορισμός Υπουρ¬ 
γού και Υφυπουργών». 

1.14. Του Π.Δ. 118/2013 (Φ.Ε.Κ. Α/152/2013) «Τροποποίηση 
του Π.Δ. 85/2012 (Φ.Ε.Κ. Α'/141/2012) -Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως». 

1.15. Του Π.Δ. 119/2003 (Φ.Ε.Κ. Α7153/2013) «Διορισμός 
Αντιπροέδρου της Κυβέρνησης Υπουργών, Αναπληρω¬ 
τών Υπουργών και Υφυπουργών». 

2. Τις αποφάσεις: 

2.1 Τη με αριθ. Π1/6650/23-11-1999 (Φ.Ε.Κ. Β/79/2000) 
απόφαση του Υφυπουργού Ανάπτυξης «Κανονισμός 
Λειτουργίας της Επιτροπής Πολιτικής & Προγραμματι¬ 
σμού Προμηθειών» στο Υπουργείο Ανάπτυξης - Γενική 
Γραμματεία Εμπορίου. 

2.2. Τη με αριθμ. Π 1/428/19.02.2013 απόφαση του Υφυ¬ 
πουργού Ανάπτυξης Ανταγωνιστικότητας Υποδομών, 
Μεταφορών & Δικτύων «Συγκρότηση της Επιτροπής 
Πολιτικής & Προγραμματισμού Προμηθειών» στο Υπουρ¬ 
γείο Ανάπτυξη, Ανταγωνιστικότητας Υποδομών, Μετα¬ 
φορών & Δικτύων στη Γ ενική Γ ραμματεία Εμπορίου. 

2.3 Τη με αριθ.27858/ΔΙΘΕ/546/26.06.2013 (Φ.Ε.Κ. 
Β71653/ 04.07.2013) κοινή απόφαση του Πρωθυπουργού 
και του Υπουργού Ανάπτυξης και Ανταγωνιστικότητας 
«Ανάθεση αρμοδιοτήτων στον Υφυπουργό Ανάπτυξης 
και Ανταγωνιστικότητας Αθανάσιο Σκορδά.» 

3. Τα έγγραφα : 

3.1. Το υπ’ αριθμ. 47382/ΕΥΘΥ 968/29.10.2013 (ημέτε- 
ρος αριθμός πρωτοκόλλου Π1/2622/11.11.2013) αίτημα της 
Γενικής Γραμματείας Δημόσιων Επενδύσεων - Ε.Σ.Π.Α. 
προς τη Γ ενική Γ ραμματεία Εμπορίου/Γ ενική Διεύθυνση 
Κρατικών Προμηθειών/Διεύθυνση Πολιτικής Προμηθειών/ 
Τμήμα Προγραμματισμού και Στοιχείων για εξαίρεση 
από την υποχρέωση ένταξης στο Ε.Π.Π. του συνόλου των 
προμηθειών που εντάσσονται σε συγχρηματοδοτούμενα 
επιχειρησιακά προγράμματα και χρηματοδοτούνται από 
εθνικούς και κοινοτικούς πόρους έως την 31.12.2014, για 
τους λόγους που αναφέρονται σε αυτό. 

3.2. Τα Πρακτικά της 11 ης Γ ενικής Συνεδρίασης της 17 ης 
Απριλίου της Ολομέλειας του Ελεγκτικού Συνεδρίου, 
όπου έγινε δεκτό από την Ολομέλεια ότι η παράλει¬ 
ψη ένταξης στο Ενιαίο Πρόγραμμα Προμηθειών εκεί¬ 
νων των προμηθειών που έχουν ενταχθεί σε κοινοτικά 
προγράμματα χρηματοδότησης δεν εμποδίζει, σε κάθε 
περίπτωση, την υπογραφή των συμβάσεων αυτών, διότι 
ο σκοπός των προβλεπομένων από το νόμο 2286/1995 
διατάξεων καλύπτεται πλήρως από την προηγηθείσα 
διαδικασία της ένταξης των προμηθειών αυτών στο 
κοινοτικό πρόγραμμα χρηματοδότησης. 

3.3. Την από 19/11/2013 εισήγηση της Υπηρεσίας στην 
Επιτροπή Πολιτικής και Προγραμματισμού Προμηθειών 
(Ε.Π.Π.Π.) με την οποία εισηγείται την εξαίρεση από την 
υποχρέωση ένταξης στο Ε.Π.Π. μέχρι την 31.12.2013 του 
συνόλου των προμηθειών που εντάσσονται σε συγχρη¬ 
ματοδοτούμενα Επιχειρησιακά Προγράμματα και χρη¬ 
ματοδοτούνται από εθνικούς και κοινοτικούς πόρους, 
σύμφωνα με την παρ. 3γ του άρθρου 2 του Ν. 2286/95. 


3.4. Το με αριθμ. 11/2013 πρακτικό της 11.12.2013 (θέμα 
2.3) της Ε.Π.Π.Π. με το οποίο η Επιτροπή γνωμοδότησε 
ομόφωνα για την αποδοχή της εισήγησης της Υπηρε¬ 
σίας. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

Αποδεχόμενοι την από 11.12.2013 ομόφωνη γνωμοδό¬ 
τηση της Επιτροπής Πολιτικής & Προγραμματισμού 
Προμηθειών (Ε.Π.Π.Π.), αποφασίζουμε: 

Εξαιρούμε, σύμφωνα με την παρ. 3.γ. του Ν. 2286/95, 
από την υποχρέωση ένταξης στο Ε.Π.Π. μέχρι την 
31.12.2014 το σύνολο των προμηθειών που εντάσσονται 
σε συγχρηματοδοτούμενα επιχειρησιακά προγράμματα 
(ΕΣΠΑ) και χρηματοδοτούνται από εθνικούς και κοινο¬ 
τικούς πόρους, για τους λόγους που αναφέρονται στο 
υπ’ αριθμ. 47382/ΕΥΘΥ 968/29.10.2013 αίτημα της Γενικής 
Γραμματείας Δημόσιων Επενδύσεων - Ε.Σ.Π.Α. 

Η προμήθεια των εν λόγω ειδών θα γίνεται σύμφωνα 
με τις κείμενες περί Κρατικών Προμηθειών Διατάξεις. 

Ο φορέας που θα διενεργεί τους διαγωνισμούς 
υποχρεούται να αποστέλλει στη Γενική Γραμματεία 
Εμπορίου στη Δ/νση Πολιτικής Προμηθειών, Απολογι¬ 
στικά στοιχεία, σύμφωνα με την παρ. 16, άρθρο 2 του 
Ν. 2286/95. Επίσης υποχρεούται στην υποβολή στατι¬ 
στικών στοιχείων, σύμφωνα με το άρθρο 56 του Π.Δ. 
60/07, όπως τροποποιήθηκε με την παρ. 7 του άρθρου 
239 του Ν. 4072/2012. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. Π1/2657 (2) 

Εξαίρεση από την ένταξη στο ενιαίο πρόγραμμα προ¬ 
μηθειών (Ε.Π.Π.) έτους 2014 της προμήθειας «ΕΠΙΠΕ¬ 
ΔΕΣ ΟΘΟΝΕΣ» για το γενικό επιτελείο αεροπορίας, 
ως απόρρητη. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

Τις διατάξεις: 

1.1. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ/τος 63/2005 (Φ.Ε.Κ. Α' 98) 
«Κωδικοποίηση της Νομοθεσίας για την Κυβέρνηση και 
τα Κυβερνητικά όργανα». 

1.2. Του ν. 2286/1995 (Φ.Ε.Κ. Α' 19) «Προμήθειες του 
Δημοσίου Τομέα και Ρυθμίσεις συναφών θεμάτων» και 
ιδίως το άρθρο 2, όπως αντικαταστάθηκε με το άρθρο 8 
του ν. 2741/1999 (Φ.Ε.Κ. Α' 199) «Ενιαίος Φορέας Ελέγχου 
Τροφίμων, άλλες ρύθμισες θεμάτων αρμοδιότητας του 
Υπουργείου Ανάπτυξης και λοιπές διατάξεις» και τροπο¬ 
ποιήθηκε με την παρ. 35 του άρθρου 1 του Ν.3065/2002 
«Μεταφορά αρμοδιοτήτων του Υπουργικού Συμβουλίου 
σε άλλα κυβερνητικά όργανα» (Φ.Ε.Κ. Α'/251/2002). 

1.3. Του Π.Δ. 397/1988 (Φ.Ε.Κ. Α' 185) «Οργανισμός του 
Υπουργείου Εμπορίου» 

1.4. Του Π.Δ. 195/1995 (Φ.Ε.Κ. Α' 102) «Οργανισμός Γενι¬ 
κής Διεύθυνσης Κρατικών Προμηθειών» 

1.5. Του Π.Δ. 59/1996 (Φ.Ε.Κ. Α' 51) «Σύσταση της Γενικής 
Γραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

1.6. Του Π.Δ. 27/1996 (Φ.Ε.Κ. Α' 19) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης», 
όπως τροποποιήθηκε με το Π.Δ. 122/2004 (Φ.Ε.Κ. Α' 85) 

1.7. Του Π.Δ. 60/2007 (Φ.Ε.Κ. Α' 64) Προσαρμογή της Ελ¬ 
ληνικής Νομοθεσίας στις διατάξεις της οδηγίας 2004/18 
Ε.Κ "Περί συντονισμού των διαδικασιών σύναψης δη¬ 
μοσίων συμβάσεων έργων προμηθειών και Υπηρεσιών 
όπως τροποποιήθηκε με την οδηγία 2005/51/Ε.Κ. της 
Επιτροπής και την οδηγία 2005/75/Ε.Κ, του Ευρωπαϊκού 
Κοινοβουλίου και του Συμβουλίου της 16 ης Νοεμβρίου 
2005." 

1.8. Του Π.Δ. 118/2007 (Φ.Ε.Κ. Α' 150) «Κανονισμός Προ¬ 
μηθειών Δημοσίου» (Κ.Π.Δ.) κατά το μέρος που δεν αντί- 
κειται στις διατάξεις του Π.Δ. 60/2007 (Φ.Ε.Κ. Α' 64). 

1.9. Του Π.Δ. 185/2009 (Φ.Ε.Κ. Α' 213) «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής και 
μετονομασία του σε «Υπουργείο Οικονομίας, Ανταγω¬ 
νιστικότητας και Ναυτιλίας». 

1.10. Του Π.Δ. 189/2009 (Φ.Ε.Κ. Α' 221) «Καθορισμός και 
ανακατανομή αρμοδιοτήτων των Υπουργείων» και των 
Π.Δ. 28/2010 (Φ.Ε.Κ. Α' 64) και 50/2010 (Φ.Ε.Κ. Α' 89) «Ανα¬ 
κατανομή αρμοδιοτήτων των Υπουργείων και τροπο¬ 
ποιήσεις του Π.Δ. 189/2009». 

1.11. Του Π.Δ. 65/2011 (Φ.Ε.Κ. Α' 147) «Διάσπαση του 
Υπουργείου Εσωτερικών Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης, συγχώνευση των Υπουργείων Οικονο¬ 
μίας, Ανταγωνιστικότητας και Ναυτιλίας και Θαλάσσιων 
Υποθέσεων, Νήσων και Αλιείας στο Υπουργείο Ανάπτυ¬ 
ξης, Ανταγωνιστικότητας και Ναυτιλίας ... της Γενικής 
Γραμματείας Νέας Γενιάς». 

1.12 Του Π.Δ. 85/2012 (Φ.Ε.Κ. Α' 141) «Ιδρυση και μετο¬ 
νομασία Υπουργείων, μεταφορά και κατάργηση υπη¬ 
ρεσιών» όπως τροποποιήθηκε με το Π.Δ. 88/2012 (Φ.Ε.Κ. 
Α' 143). 

1.13. Του Π.Δ. 90/2012 (Φ.Ε.Κ. Α' 144) «Διορισμός Υπουρ¬ 
γού και Υφυπουργών». 

1.14. Του Π.Δ. 118/2013 (Φ.Ε.Κ. Α/152/2013) «Τροποποίηση 
του Π.Δ. 85/2012 (Φ.Ε.Κ. Α/141/2012) -Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως». 

1.15. Του Π.Δ. 119/2003 (Φ.Ε.Κ. Α'/153/2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

2. Τις αποφάσεις: 

2.1 Τη με αριθ. Π1/6650/23-11-1999 (Φ.Ε.Κ. Β/79/2000) 
απόφαση του Υφυπουργού Ανάπτυξης «Κανονισμός 
Λειτουργίας της Επιτροπής Πολιτικής & Προγραμματι¬ 
σμού Προμηθειών» στο Υπουργείο Ανάπτυξης - Γ ενική 
Γραμματεία Εμπορίου. 


2.2. Τη με αριθμ. Π1/428/19.02.2013 απόφαση του Υφυ¬ 
πουργού Ανάπτυξης, Ανταγωνιστικότητας, Υποδομών, 
Μεταφορών & Δικτύων «Συγκρότηση της Επιτροπής 
Πολιτικής & Προγραμματισμού Προμηθειών» στο Υπουρ¬ 
γείο Ανάπτυξη, Ανταγωνιστικότητας, Υποδομών, Μετα¬ 
φορών & Δικτύων στη Γ ενική Γ ραμματεία Εμπορίου. 

2.3 Τη με αριθ. 27858/ΔΙΟΕ/546/26.06.2013 (Φ.Ε.Κ. 
Β/1653/04.07.2013) κοινή απόφαση του Πρωθυπουργού 
και του Υπουργού Ανάπτυξης και Ανταγωνιστικότητας 
«Ανάθεση αρμοδιοτήτων στον Υφυπουργό Ανάπτυξης 
και Ανταγωνιστικότητας Αθανάσιο Σκορδά.». 

3. Τα έγγραφα: 

3.1. Το υπ’ αριθμ. Φ.890/ΕΠ.861169/Σ.251/05.11.2013 έγγρα¬ 
φο του Γ.Ε.Α./Δ' Κλάδος /Διεύθυνση Οικονομικού (Δ6)/ 
Τμήμα Προμηθειών (4β) με το οποίο ο Φορέας αιτείται 
την ένταξη της προμήθειας «Επίπεδες Οθόνες» στο ΕΠΠ 
2014 ή εναλλακτικά την εξαίρεση αυτής από την ένταξη 
στο ΕΠΠ, δεδομένου ότι η εν λόγω προμήθεια απορρέει 
από το έργο «Αναβάθμιση Εθνικού Κέντρου Επιχειρήσε¬ 
ων» με χρηματοδότηση από πιστώσεις ΝΑΤΟ, το οποίο 
έχει χαρακτηρισθεί ως «Απόρρητο», δυνάμει σχετικής 
απόφασης Υπουργού Εθνικής Άμυνας. 

3.2. Την από 19/11/2013 εισήγηση της Υπηρεσίας στην 
Επιτροπή Πολπ;κής και Προγραμματισμού Προμηθειών 
(Ε.Π.Π.Π.) με την οποία εισηγείται την εξαίρεση από την 
ένταξη στο Ε.Π.Π. έτους 2014 της προμήθειας του είδους 
«Επίπεδες Οθόνες» για το Γ.Ε.Α. 

3.3. Το με αριθμ. 11/2013 πρακτικό της 11.12.2013 (θέμα 
2.6) της Ε.Π.Π.Π. με το οποίο η Επιτροπή γνωμοδότησε 
ομόφωνα για την αποδοχή της εισήγησης της Υπηρε¬ 
σίας. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εξαιρούμε την προμήθεια «Επίπεδες Οθόνες» ορν 2008 
30231310-3 ποσότητας είκοσι επτά (27) τεμαχίων και 
προϋπολογισθείσας δαπάνης 180.000,00 € άνευ Φ.Π.Α. 
για το Γ.Ε.Α. από την ένταξη στο Ενιαίο Πρόγραμμα Προ¬ 
μηθειών (Ε.Π.Π.) έτους 2014., διότι η εν λόγω προμήθεια 
απορρέει από το έργο «Αναβάθμιση Εθνικού Κέντρου 
Επιχειρήσεων» με χρηματοδότηση από πιστώσεις ΝΑΤΟ, 
το οποίο έχει χαρακτηρισθεί ως «Απόρρητο», δυνάμει 
σχετικής απόφασης Υπουργού Εθνικής Αμυνας, και βά¬ 
σει του ν. 2286/95 (άρθρο 1, παρ. δ.ΙΙ.γ) δεν εμπίπτουν 
στο πεδίο εφαρμογής του νόμου Προμήθειες «που έχουν 
προηγουμένως με σχετική πράξη χαρακτηρισθεί απόρ¬ 
ρητες.» 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 

Αριθμ. 44743/Δ1.10006 (3) 

Κανονισμός Εκπαιδευτικής Δραστηριότητας του Ορ¬ 
γανισμού Μεσολάβησης και Διαιτησίας. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 2 στοιχεία β και γ του άρθρου 

17 του ν. 1876/1990 (27 Α'), όπως αντικαταστάθηκε από 
το άρθρο 14 του ν. 3899/2010 (212 Α'), σε συνδυασμό με 
την παρ.2 στοιχείο δ του άρθρου 18 του ν. 1876/1990. 

2. Την αριθμ. 26687/Δ1.6149/07-08-2013 απόφαση του 
Υπουργού Εργασίας, Κοινωνικής Ασφάλισης και Πρόνοι¬ 
ας (Φ.Ε.Κ. 2124/Β/2013), με την οποία τροποποιήθηκε η 
σύνθεση του Διοικητικού Συμβουλίου του Ο.ΜΕ.Δ. κατ’ 
εφαρμογή του άρθρου 37 του ν. 4144/2013 (Α' 88). 

4. Την ανάγκη ύπαρξης Κανονισμού Εκπαιδευτικής 
Δραστηριότητας του Οργανισμού Μεσολάβησης και 
Διαιτησίας. 

5. Το αριθμ. 594/03-10-2013 πρακτικό του Διοικητικού 
Συμβουλίου του Οργανισμού Μεσολάβησης και Διαι¬ 
τησίας. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού προϋπολογισμού, 
αποφασίζουμε: 

Να δημοσιευθεί στην Εφημερίδα της Κυβερνήσεως ο 
κατωτέρω Κανονισμός Οργάνωσης και Λειτουργίας του 
Οργανισμού Μεσολάβησης και Διαιτησίας, το περιεχό¬ 
μενο του οποίου έχει ως εξής: 

ΚΑΝΟΝΙΣΜΟΣ ΕΚΠΑΙΔΕΥΤΙΚΗΣ ΔΡΑΣΤΗΡΙΟΤΗΤΑΣ 
του Οργανισμού Μεσολάβησης και Διαιτησίας 

Ο παρών Κανονισμός συντάσσεται με βάση τις περι¬ 
πτώσεις β και γ της παρ. 2 του άρθρου 17 ν. 1876/1990 
(27 Α'), όπως αντικαταστάθηκε από το άρθρο 14 του 
ν. 3899/2010 (212 Α'), σε συνδυασμό με την περίπτωση 
δ της παραγράφου 2 του άρθρου 18 του ν. 1876/1990) 
και περιλαμβάνει βασικές αρχές και κανόνες για το 
περιεχόμενο και την οργάνωση της εκπαίδευσης και 
επιμόρφωσης που παρέχει ο Ο.ΜΕ.Δ. 

Κατά τη διαμόρφωση του παρόντος Κανονισμού το 
Διοικητικό Συμβούλιο έλαβε υπόψη ότι: 

α) η εκπαιδευτική δραστηριότητα του Οργανισμού από 
το έτος 1992 έως και το έτος 2013, όπως αυτή παρατί¬ 
θεται αναλυτικά στον οικείο Κατάλογο Εκπαιδευτικών 
Δραστηριοτήτων, έχει αναγνωρισθεί από τους αποδέ¬ 
κτες των εκάστοτε εκπαιδευτικών δραστηριοτήτων και 
έχει συμβάλει θετικά στην αναβάθμιση των διαπραγ¬ 
ματευτικών ηθών, καθώς και στην ανάπτυξη κλίματος 
διαλόγου μεταξύ εργοδοτών και εργαζομένων, 

β) η εκπαιδευτική δραστηριότητα είναι μια διαρκής 
διαδικασία, που εμπλουτίζεται στο ερευνητικό και με¬ 
λετητικό πεδίο, στην οποία ο Ο.ΜΕ.Δ., επιπροσθέτως 
των κύριων υπηρεσιών του, μπορεί να προσφέρει πολ¬ 
λαπλά χρήσιμες υπηρεσίες, τόσο στις συνδικαλιστικές 
οργανώσεις των εργαζομένων και στις οργανώσεις των 
εργοδοτών, όσο και σε επαγγελματικούς και επιστημο¬ 
νικούς φορείς της χώρας. 

γ) οι τροποποιήσεις που έχουν επέλθει στη νομοθεσία 
για τις συλλογικές διαπραγματεύσεις και τις ΣΣΕ επι¬ 
βάλουν τη συνέχιση της εκπαιδευτικής δραστηριότητας 
του Ο.ΜΕ.Δ., προκειμένου να εξυπηρετηθούν και μέσω 
αυτής της διαδικασίας τα μέρη που προσφεύγουν στις 
υπηρεσίες του, αποφασίζει τα ακόλουθα: 

Άρθρο 1 

Αντικείμενο του παρόντος Κανονισμού, αποτελεί η 
οργάνωση και υλοποίηση της εκπαιδευτικής δραστη¬ 
ριότητας του Ο.ΜΕ.Δ., η οποία αφορά ιδίως: 

α) τη διεξαγωγή εξωτερικών, ήτοι περιφερειακών, κε¬ 
ντρικών και κλαδικών εκπαιδευτικών και ενημερωτικών 


προγραμμάτων, που απευθύνονται κυρίως σε εκπρο¬ 
σώπους συνδικαλιστικών οργανώσεων εργαζομένων 
και οργανώσεων εργοδοτών για θέματα συλλογικών 
διαπραγματεύσεων, εργασιακών σχέσεων, οικονομίας 
της εργασίας και λοιπά συναφή θέματα, 

β) την εκπόνηση επιστημονικών ερευνών και μελετών 
για θέματα συναφή με τους σκοπούς του, 

γ) τη διεξαγωγή του εσωτερικού εκπαιδευτικού προ¬ 
γράμματος του Οργανισμού για τα μέλη των Ειδικών 
Σωμάτων Μεσολαβητών και Διαιτητών σε νομικά, οικο¬ 
νομικά και λοιπά ζητήματα σχετικά με την άσκηση του 
λειτουργήματος τους, 

δ) τη διεξαγωγή συνεδρίων για θέματα συλλογικών 
διαπραγματεύσεων, εργασιακών σχέσεων, οικονομίας 
της εργασίας και λοιπά συναφή θέματα, 

ε) τη συμμετοχή του προσωπικού του Ο.ΜΕ.Δ. στην 
εκπαιδευτική δραστηριότητα, με σκοπό τη διαρκή βελ¬ 
τίωση και αναβάθμιση του επιπέδου των γνώσεων και 
των δεξιοτήτων του στα ζητήματα αρμοδιότητας του 
Οργανισμού. 

Άρθρο 2 

1. Σκοπός του εσωτερικού εκπαιδευτικού προγράμ¬ 
ματος είναι η διαρκής επιμόρφωση των Μεσολαβητών 
και Διαιτητών και τα θέματα που αναπτύσσονται στο 
πλαίσιο τους επιλέγονται με κριτήριο την επίτευξη του 
σκοπού αυτού. 

2. Το εσωτερικό εκπαιδευτικό πρόγραμμα υλοποιείται 
με σεμινάρια, στα οποία εισηγητές είναι πρωτίστως 
Μεσολαβητές και Διαιτητές και τα οποία διεξάγονται 
στις εγκαταστάσεις του Ο.ΜΕ.Δ. στην Αθήνα. 

3. Με απόφαση του Δ.Σ. μπορεί να ορίζονται τρίτοι 
ως εισηγητές ή/και τα σεμινάρια να διεξάγονται σε 
άλλο χώρο. 

Άρθρο 3 

Σκοπός των περιφερειακών, κεντρικών και κλαδικών 
εκπαιδευτικών και ενημερωτικών προγραμμάτων είναι 
η εκπαίδευση και επιμόρφωση εκπροσώπων των συνδι¬ 
καλιστικών οργανώσεων, εργαζομένων και εργοδοτών, 
σε θέματα που συνδέονται, αμέσως ή εμμέσως, με τις 
ελεύθερες συλλογικές διαπραγματεύσεις. 

Τα κεντρικά, περιφερειακά και κλαδικά εκπαιδευτικά 
και ενημερωτικά προγράμματα υλοποιούνται με σε¬ 
μινάρια, στα οποία εισηγητές είναι Μεσολαβητές και 
Διαιτητές ή και τρίτοι, και τα οποία διεξάγονται σε 
οποιοδήποτε μέρος της χώρας, ιδίως σε πρωτεύουσες 
νομών. 

Στα σεμινάρια αυτά μπορεί να καλούνται και φορείς 
που επηρεάζουν την κοινωνική, εργασιακή και οικονο¬ 
μική ζωή. 

Άρθρο 4 

Κάθε εκπαιδευτική δραστηριότητα συντονίζεται από 
τον Πρόεδρο του Ο.ΜΕ.Δ. ή/και ένα ή περισσότερα, μέλη 
του Δ.Σ.. 

Μετά από απόφαση του Δ.Σ. συντονιστής μπορεί 
να ορισθεί Μεσολαβητής ή Διαιτητής ή τρίτος, εκτός 
Ο.ΜΕ.Δ., με γνώση και εμπειρία στα θέματα του συγκε¬ 
κριμένου εκπαιδευτικού προγράμματος. 

Στα Συνέδρια το συντονισμό αναλαμβάνει ο Πρόεδρος 
του Ο.ΜΕ.Δ. ή τρίτος, ο οποίος πρέπει να είναι γνώστης 
των θεμάτων του συνεδρίου και της κοινής αποδοχής 
των μελών του Δ.Σ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


47653 


Άρθρο 5 

Κάθε θέμα που αφορά την εκπαιδευτική λειτουργία 
αποφασίζεται από το Διοικητικό Συμβούλιο, το οποίο 
ελέγχει και την υλοποίηση των αποφάσεων του. 

Η σύσταση, η διάρκεια, οι αρμοδιότητες και τυχόν 
παύση λειτουργίας της Επιτροπής Εκπαίδευσης απο- 
φασίζεται από το Διοικητικό Συμβούλιο. Εάν συσταθεί 
Επιτροπή Εκπαίδευσης, ισχύουν όσα ορίζονται στο επό¬ 
μενο άρθρο 6. 

Άρθρο 6 

Η Επιτροπή Εκπαίδευσης συντίθεται από μέλη του 
Διοικητικού Συμβουλίου και κοινό εκπρόσωπο των Σω¬ 
μάτων Μεσολαβητών και Διαιτητών, που επιλέγεται με 
βάση τον εκάστοτε ισχύοντα Κανονισμό Κατάστασης 
Μεσολαβητών και Διαιτητών. 

Ο αριθμός των μελών του Διοικητικού Συμβουλίου 
που θα μετέχει στην Επιτροπή Εκπαίδευσης ορίζεται 
με απόφαση του Διοικητικού Συμβουλίου, με τον περι¬ 
ορισμό ότι θα μετέχουν κατ’ ίσο αριθμό εκπρόσωποι 
αφενός της ΓΣΕΕ και αφετέρου ομού των ΣΕΒ, ΓΣΕΒΕΕ, 
ΕΣΕΕ και ΣΕΤΕ. 

Η θητεία των μελών της Επιτροπής καταρχήν είναι 
12μηνη, με δυνατότητα παράτασης. 

Καθήκοντα Προέδρου της Επιτροπής εκτελούν τα 
μέλη της Επιτροπής που είναι εκπρόσωποι των κοι¬ 
νωνικών εταίρων. Κατά τη διάρκεια της θητείας της 
Επιτροπής τα καθήκοντα αυτά εκτελούνται διαδοχικά 
από όλα τα μέλη αυτά, κατ' ίσο χρονικό διάστημα από 
καθένα και κατά τη σειρά που ορίζεται με κλήρωση ή 
συμφωνία την πρώτη μέρα σύγκλισης της Επιτροπής. 
Εάν κάποιο μέλος δεν θέλει ή αδυνατεί ή κωλύεται να 
καταστεί Πρόεδρος ή να ολοκληρώσει τη θητεία του 
Προέδρου, η θητεία του καλύπτεται ή συμπληρώνεται 
από μέλος που έχει την ίδια ιδιότητα μ’ αυτό, ήτοι μέλος 
της ΓΣΕΕ ή μέλος ενός εκ των ΣΕΒ, ΓΣΕΒΕΕ, ΕΣΕΕ και 
ΣΕΤΕ, και ελλείψει τέτοιου από μέλος που έχει διαφο¬ 
ρετική ιδιότητα από αυτό. 

Στις συνεδριάσεις της Επιτροπής Εκπαίδευσης μετέ¬ 
χουν, χωρίς δικαίωμα ψήφου, και μόνον εφόσον κληθούν 
από την Επιτροπή Εκπαίδευσης, υπάλληλος ή συνεργά¬ 
της του Ο.ΜΕ.Δ. που ασχολούνται με την εκπαίδευση 
και ο/η Διευθυντής του Ο.ΜΕ.Δ. 

Στις συνεδριάσεις της Επιτροπής Εκπαίδευσης μπορεί 
να παρίσταται ο Πρόεδρος του Ο.ΜΕ.Δ. 

Κατά τις συνεδριάσεις της Επιτροπής τηρούνται πρα¬ 
κτικά με ευθύνη του Προέδρου της και χρέη γραμματέα 
της Επιτροπής εκτελεί υπάλληλος του Ο.ΜΕ.Δ. που, μαζί 
με τον αναπληρωτή του, ορίζονται με απόφαση του 
Προέδρου του Ο.ΜΕ.Δ. και με 12μηνη θητεία. 

Άρθρο 7 

Η υλοποίηση των εκπαιδευτικών προγραμμάτων γί¬ 
νεται από την Υπηρεσία του Ο.ΜΕ.Δ. σύμφωνα με τις 
αποφάσεις του Διοικητικού Συμβουλίου. 

Το Διοικητικό Συμβούλιο μπορεί να αναθέσει την 
οργάνωση και υλοποίηση συγκεκριμένου κεντρικού 
σεμιναρίου ή συνεδρίου, για το οποίο έχει ήδη λάβει 
απόφαση, σε τρίτους που ασχολούνται επαγγελματικά 
με την οργάνωση συνεδρίων. 

Άρθρο 8 

Το Δ.Σ. μπορεί να προβαίνει σε κάθε ενέργεια ανα¬ 


γκαία για τη σύννομη αναπαραγωγή και διάθεση των 
εισηγήσεων που θα υποβάλλονται εγγράφως από τους 
εισηγητές στο πλαίσιο των εκπαιδευτικών προγραμμά¬ 
των και συνεδρίων, και του βοηθητικού υλικού που θα 
προσκομίζει αυτός, όπως π.χ. να λαμβάνει την έγγραφη 
ειδική συναίνεση του εισηγητή κ.λπ., με αναγραφή του 
ονόματος και των ιδιοτήτων του συγγραφέα, της εκ¬ 
δήλωσης στην οποία παρουσιάσθηκε η εισήγηση, του 
τόπου και της ημερομηνίας διενέργειας της. 

Άρθρο 9 

Οι διατάξεις του παρόντος Κανονισμού υπερισχύουν 
των όρων, που τυχόν αφορούν τα ίδια θέματα και πε- 
ριέχονται σε άλλους Κανονισμούς του Ο.ΜΕ.Δ. 

Καταργούνται όλες οι προηγούμενες αποφάσεις του 
Διοικητικού Συμβουλίου και της Επιτροπής Εκπαίδευσης 
που αναφέρονται στα θέματα που ρυθμίζει ο παρών 
Κανονισμός ή σε θέματα παρεμφερή με αυτά. 

Άρθρο 10 

Είναι δυνατή η μερική ή ολική τροποποίηση του παρό¬ 
ντος Κανονισμού με απόφαση του Διοικητικού Συμβουλί¬ 
ου που λαμβάνεται με πλειοψηφία έξι (6) θετικών ψήφων 
(6/9). Σε κάθε περίπτωση τροποποίησης ο Κανονισμός 
επανεκδίδεται σε νέο κείμενο, όπως διαμορφώνεται με 
τις τροποποιήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 11.1/5259 (4) 

Τροποποίηση της με αρ. πρωτ. 11.1/1360/10.04.2013 
Υπουργικής Απόφασης (Β * 1 1052) «Ωράριο εργασίας 
προσωπικού Υπηρεσίας Πρώτης Υποδοχής» στο Υπ. 
Δημ. Τάξης και Προστασίας του Πολίτη. 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005 (Α 1 98), όπως ισχύουν. 

β. του ν. 1481 /1984 (Α' 152) «Οργανισμός του Υπουρ¬ 
γείου Δημόσιας Τάξης», όπως ισχύουν. 

γ. του ν. 2800/2000 «Αναδιάρθρωση Υπηρεσιών Υπουρ¬ 
γείου Δημόσιας Τάξης, σύσταση Αρχηγείου Ελληνικής 
Αστυνομίας και άλλες διατάξεις» (Α' 41), όπως ισχύουν. 

δ. του ν. 3907/2011 (Α' 7) «Ίδρυση Υπηρεσίας Ασύλου 
και Υπηρεσίας Πρώτης Υποδοχής, προσαρμογή της 
ελληνικής νομοθεσίας προς τις διατάξεις της Οδηγί¬ 
ας 2008/115/ΕΚ «σχετικά με τους κοινούς κανόνες και 
διαδικασίες στα κράτη - μέλη για την επιστροφή των 
παρανόμως διαμενόντων υπηκόων τρίτων χωρών» και 
λοιπές διατάξεις», όπως ισχύουν. 

ε. της παρ. 6 του άρθρου 1 της από 29.12.1980 Π.Ν.Π. 
«περί καθιερώσεως πενθημέρου εβδομάδος εργασίας 
των δημοσίων εν γένει υπηρεσιών και ρυθμίσεως συνα¬ 
φών θεμάτων» που κυρώθηκε με το άρθρο πρώτο του 

ν. 1157/1981 (Α' 126), όπως ισχύει, μετά την τροποποίηση 
της από την παρ. 2 του άρθρου 23 του ν. 1735/1987 (Α' 
195) και την παρ. 5 του άρθρου 8 του ν. 2880/2001 (Α' 9). 

στ. του άρθρου 41 του ν. 3979/2011 (Α'138) «Για την 
Ηλεκτρονική Διακυβέρνηση και λοιπές διατάξεις». 

ζ. του Π.Δ. 102/2012 «Οργάνωση και Λειτουργία Υπηρε¬ 
σίας Πρώτης Υποδοχής στο Υπουργείο Δημόσιας Τάξης 
και Προστασίας του Πολίτη» (Α' 169), όπως τροποποιή¬ 
θηκε και ισχύει με το άρθρο 110 του ν. 4172/2013 (Α' 167). 

η. του π.δ. 184/2009 «Σύσταση του Υπουργείου Προ¬ 
στασίας του Πολίτη και καθορισμός των αρμοδιοτήτων 
του» (Α' 213), όπως ισχύουν. 

0. του π.δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

ι. του π.δ. 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών». 

ια. της υπ’ αριθμ. ΔΙΑΔΠ/ΦΒ1/14757/25.7.2011 (Β' 1659) 
απόφασης του Υπουργού Διοικητικής Μεταρρύθμισης 
και Ηλεκτρονικής Διακυβέρνησης «Τροποποίηση της υπ’ 
αριθμ. ΔΙΑΔΠ/Γ2γ/οικ/1692/27.6.2006 (Β 1 769) απόφασης 
"Καθιέρωση ωρών προσέλευσης και αποχώρησης των 
υπαλλήλων των δημοσίων υπηρεσιών και των Ν.Π.Δ.Δ."» 

ιβ. της υπ’ αριθμ. ΔΙΑΔΠ/Φ.Β. 10/30705/10.01.2013 
(Β' 304) απόφασης του Υπουργού Διοικητικής Μεταρ¬ 
ρύθμισης και Ηλεκτρονικής Διακυβέρνησης «Μεταβί¬ 
βαση στον Υπουργό Δημόσιας Τάξης και Προστασίας 
του Πολίτη της αρμοδιότητες καθορισμού του ωραρίου 
εργασίας των υπαλλήλων της Υπηρεσίας Πρώτης Υπο¬ 
δοχής του Υπουργείου Δημόσιας Τάξης και Προστασίας 
τον Πολίτη. 

ιγ. της υπ’ αριθμ. 11.1 /1360/10.04.2013 Υπουργικής Από¬ 
φασης (Β' 1052) «Ωράριο εργασίας προσωπικού Υπηρε¬ 
σίας Πρώτης Υποδοχής». 

2. Τις συνθήκες λειτουργίας της Υπηρεσίας Πρώτης 
Υποδοχής και την ανάγκη για την εξασφάλιση της ομα¬ 
λής λειτουργίας της. 

3. Το γεγονός ότι η Κεντρική Υπηρεσία Πρώτης Υπο¬ 
δοχής δεν εξυπηρετεί κοινό, ενώ βρίσκεται σε συνεχή 
επικοινωνία με Ευρωπαϊκές Υπηρεσίες, καθώς και αντί¬ 
στοιχες Υπηρεσίες άλλων κρατών μελών της Ευρω¬ 
παϊκής Ένωσης για θέματα αρμοδιότητας της και κατά 
συνέπεια, κρίνεται σκόπιμο το ωράριο λειτουργίας της 
να είναι κατά το δυνατόν εντός του ωραρίου εργασίας 
των λοιπών ευρωπαϊκών Υπηρεσιών. 

4. Το γεγονός ότι από την παρούσα απόφαση δεν 
προκαλείται οικονομική δαπάνη σε βάρος του κρατικού 
προϋπολογισμού, αποφασίζουμε: 

Αντικαθιστούμε την παράγραφο 2 της υπ’ αριθμ. 
11.1/1360/10.04.2013 (Β' 1052) απόφασής μας ως ακολού¬ 
θως: 

«2. Με απόφαση του Δ/ντη της ΥΠΥ είναι δυνατόν να 
καθορίζεται διαφορετική ώρα προσέλευσης και αποχώ¬ 
ρησης εντός των ορίων που προβλέπουν οι σχετικές 
διατάξεις για υπαλλήλους εφόσον αυτός κρίνει ότι έτσι 
εξυπηρετούνται καλύτερα οι υπηρεσιακές ανάγκες». 

Κατά τα λοιπά ισχύει η με αρ. πρωτ. 11.1/1360/10.04.2013 
(Β' 1052) απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2013 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 


Αριθμ. 67039/54536 (5) 

Καθιέρωση διαφορετικού ωραρίου εργασίας σε 
ορισμένες υπηρεσίες του Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του πδ 135/2010 «Οργανισμός της 
Αποκεντρωμένης Διοίκησης Αττικής» (Φ.Ε.Κ. 228/Α/27- 
12 - 2010 ). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (Φ.Ε.Κ. 87/Α/07-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (Φ.Ε.Κ. 143/Α/28-06-2007). 

4. Την υπ’ αριθμ. 1256/2013 απόφαση του Δημοτικού 
Συμβουλίου Αθηναίων περί καθιέρωσης ωραρίου λει¬ 
τουργίας σε ορισμένες υπηρεσίες του Δήμου για το 
έτος 2014, αποφασίζουμε: 

Καθιερώνουμε: 

α) την 24ωρη λειτουργία καθώς και τη λειτουργία τις 
Κυριακές και αργίες της Διεύθυνσης Αποκέντρωσης & 
Διοίκησης για τη λειτουργία του τμήματος Διοικητικού, 
Εποπτεία & Λειτουργικότητας Δημοτικών Κτιρίων και 
του Γραφείου Προσωπικού Ασφαλείας (φύλακες, προ¬ 
σωπικό ασφαλείας κτιρίων, καθαρίστριες), του τμήματος 
Δημοτικού Συμβουλίου και του τμήματος Οικονομικής 
Επιτροπής και Επιτροπής Ποιότητας Ζωής όπου οι υπάλ¬ 
ληλοι εξυπηρετούν γραμματειακά τις συνεδριάσεις και 
η διεκπεραίωση των πράξεων είναι επιτακτική λόγω 
προθεσμιών των πράξεων, 

β) την 24ωρη λειτουργία καθώς και τη λειτουργία τις 
Κυριακές και αργίες της Διεύθυνσης Κοινωνικής Αλλη¬ 
λεγγύης και Υγείας, για τη λειτουργία και εξυπηρέτηση 
των λεσχών φιλίας για άτομα τρίτης ηλικίας, τη λει¬ 
τουργία του Ξενώνα Φιλοξενίας Κακοποιημένων Γυναι- 
κών και των παιδιών τους, τη λειτουργία του υπνωτηρί¬ 
ου για τη φιλοξενία αστέγων, απόρων και ανέργων κλπ 

γ) την 24ωρη λειτουργία καθώς τη λειτουργία τις 
Κυριακές και αργίες της Διεύθυνσης Κοιμητηρίων, προ- 
κειμένου να διενεργούνται πάσης φύσεως τελετές, να 
λειτουργούν και να φυλάσσονται οι χώροι των οστε¬ 
οφυλακίων, να εξασφαλίζεται η χρήση του ψυκτικού 
θαλάμου καθ' όλο το 24ωρο, να υπάρχει γραμματειακή 
υποστήριξη των υπηρεσιακών ενεργειών και γραφείο 
παροχής πληροφοριών και ενημέρωσης των προσερχό- 
μενων πολιτών, μέχρι τη δύση του ηλίου, να διατηρεί¬ 
ται η καθαριότητα των χώρων των κοιμητηρίων και να 
φυλάσσονται οι χώροι των κοιμητηρίων όλο το 24ωρο, 

δ) την 24ωρη λειτουργία καθώς τη λειτουργία τις 
Κυριακές και αργίες της Διεύθυνσης Προμηθειών και 
Αποθηκών, προκειμένου να εναρμονιστεί το ωράριο αυ¬ 
τής με εκείνο των διευθύνσεων που εξυπηρετεί (ηλε- 
κτρολογικού, κηποτεχνίας και πρασίνου, συντήρησης 
και αυτεπιστασίας, πληροφορικής κτλ) για τη διαχείρι¬ 
ση καυσίμων και λιπαντικών, ανταλλακτικών σε 24ωρη 
βάση, 

ε) την 24ωρη λειτουργία καθώς τη λειτουργία τις 
Κυριακές και αργίες της Διεύθυνσης Ελέγχου Κοινο¬ 
χρήστου χώρου, για την αντιμετώπιση των αναγκών 
της ελεγχόμενης στάθμευσης, της εποπτείας των κοι- 

νόχρηστων χώρων καθώς και των διοικητικών πράξεων 
και επιδόσεων, 

στ) την 24ωρη λειτουργία καθώς τη λειτουργία τις 
Κυριακές και αργίες της Διεύθυνσης Κοινοχρήστων 
χώρων, για την άμεση αποκατάσταση των εκτάκτων 
επειγουσών βλαβών στους κοινόχρηστους χώρους της 
πόλης (πλατείες, πεζόδρομοι, πάρκα, νησίδες κτλ), την 
παροχή εργασίας σε χώρους όπου δεν επιτρέπεται η 
πραγματοποίηση έργων κατά το σύνηθες ωράριο (χώροι 
με μεγάλη κυκλοφορία οχημάτων και πεζών) καθώς και 
την υποχρέωση ταχείας ανταπόκρισης για την υλοποί¬ 
ηση χρηματοδοτούμενων έργων, 

ζ) την 24ωρη λειτουργία καθώς τη λειτουργία τις Κυ¬ 
ριακές και αργίες της Διεύθυνσης Κτιριακών'Εργων, για 
την ένταξη διαφόρων έργων στο πρόγραμμα «ΑΘΗΝΑ 
ΞΑΝΑ» του ΕΣΠΑ, για αντιμετώπιση έκτακτων περιστα¬ 
τικών βλαβών στα Δημοτικά κτίρια, στους Βρεφονηπια¬ 
κούς σταθμούς και στα σχολικά κτίρια καθώς και για την 
εκτέλεση εργασιών που είναι αδύνατο να εκτελεστούν 
στις ώρες λειτουργίας, 

η) την 24ωρη λειτουργία καθώς τη λειτουργία τις Κυ¬ 
ριακές και αργίες της Διεύθυνσης Σχολικών Κτιρίων, για 
την τακτική συντήρηση και την αντιμετώπιση εκτάκτων 
βλαβών σε όλα τα σχολικά κτίρια σε ώρες και ημέρες 
που δεν λειτουργούν τα σχολεία, 

θ) την 24ωρη λειτουργία καθώς τη λειτουργία τις 
Κυριακές και αργίες της Διεύθυνσης Οδοποιίας και 
Αποχέτευσης, για την 24ωρη φύλαξη του εργοταξίου 
που εξυπηρετεί όλα τα τμήματα αυτεπιστασίας, για την 
έγκαιρη μεταφορά οικοδομικών υλικών στο χώρο εκτέ¬ 
λεσης έργων τεσσάρων διευθύνσεων, την ανάγκη άμε¬ 
σης αντιμετώπισης έκτακτων αναγκών (ακραία καιρικά 
φαινόμενα, πυρκαγιές κλπ), την επούλωση λάκκων του 
οδοστρώματος, την έκδοση μεγάλου αριθμού διαφορε¬ 
τικών αδειών που απαιτούν διενέργεια αυτοψίας κλπ, 

ι) την 24ωρη λειτουργία καθώς τη λειτουργία τις Κυ¬ 
ριακές και αργίες της Διεύθυνσης Ηλεκτρολογικού, για 
τη συντήρηση και επέκταση του δικτύου ηλεκτροφωτι- 
σμού της πόλης, τη συντήρηση πιδάκων, γεωτρήσεων, 
την ηχητική κάλυψη όλων των εκδηλώσεων καθ’ όλη τη 
διάρκεια του χρόνου, καθώς και του Χριστουγεννιάτικου 
διακόσμου, δεδομένης της δυσκολίας των συνεργείων 
να εργαστούν πρωινές ώρες στο κέντρο της Αθήνας, 
λόγω απαγόρευσης της τροχαίας για παρακώλυση κυ¬ 
κλοφορίας καθώς και την ύπαρξη ηλεκτροφόρων κα¬ 
λωδίων τρόλεϊ - τραμ, 

ια) την 24ωρη λειτουργία καθώς τη λειτουργία τις Κυ¬ 
ριακές και αργίες της Διεύθυνσης Καθαριότητας, Ανακύ¬ 
κλωσης και Συντήρησης Μηχανολογικού Εξοπλισμού, για 
την κάλυψη των διαρκώς αυξανόμενων αναγκών στον 
τομέα της ανακύκλωσης, και γενικά για τη διασφάλιση 


της δημόσιας υγείας, τη βελτίωση της λειτουργικότητας 
της πόλης και της ποιότητας ζωής των κατοίκων, 
ιβ) την 24ωρη λειτουργία καθώς τη λειτουργία τις 
Κυριακές και αργίες της Διεύθυνσης Πρασίνου και Πε¬ 
ριβάλλοντος, για τη συντήρηση του πρασίνου (ποτίσμα¬ 
τα σε παρτέρια και φυτευτικά διαμερίσματα, έκτακτες 
κοπές από πτώσεις κλαδιών και δένδρων κτλ) που εί¬ 
ναι αδύνατον να γίνει σε ώρες αιχμής, τη συμμετοχή 
στην πυρασφάλεια των Λόφων και Αλσών του Δήμου, 
την περισυλλογή αδέσποτων ζώων, την καταπολέμηση 
εντόμων στο πλαίσιο της υγιεινής των κτιρίων και κοι¬ 
νόχρηστων χώρων, 

ιγ) την 24ωρη λειτουργία καθώς και τη λειτουργία 
τις Κυριακές και αργίες του Τμήματος Εξυπηρέτησης 
Πολιτών προκειμένου να ανταποκριθεί στην υποβολή 
όλων των αιτημάτων των πολιτών, 
ιδ) την 24ωρη λειτουργία καθώς και τη λειτουργία τις 
Κυριακές και αργίες του Τμήματος Τεχνικής και Διοικη¬ 
τικής Υποστήριξης Μέσων Επικοινωνίας και Δημοτικών 
Επιχειρήσεων της Διεύθυνσης Επιχειρησιακού Σχεδια- 
σμού, Οργάνωσης και Πληροφορικής, για την λειτουργία 
του Ραδιοφωνικού Σταθμού 9,84, ο οποίος λειτουργεί 
σε 24ωρη βάση, 

ιε) τη λειτουργία σε 24ωρη βάση καθώς και τη λει¬ 
τουργία τις Κυριακές και αργίες του Ιδιαίτερου Γρα¬ 
φείου Δημάρχου, του Γραφείου Προέδρου Δημοτικού 
Συμβουλίου και του Γραφείου Γενικού Γραμματέα, προ¬ 
κειμένου να ανταπεξέλθουν στα ιδιαίτερης φύσης κα¬ 
θήκοντα τους, όπως να διεξάγουν την αλληλογραφία 
του Δημάρχου, να τηρούν το ημερολόγιο προσωπικών 
επαφών του Δημάρχου και να προγραμματίζουν τις 
σχετικές συναντήσεις με διαφόρους φορείς, να συγκε¬ 
ντρώνουν και να ταξινομούν όλα τα υπηρεσιακά έγγρα¬ 
φα που πρέπει να υπογραφούν από το Δήμαρχο, να 
συγκεντρώνουν όλα τα στοιχεία για τις συνεδριάσεις 
του Δημοτικού Συμβουλίου, να εκτελούν κάθε υπηρεσία 
που του αναθέτει ο Γ ενικός Γ ραμματέας, 

Από τις διατάξεις της απόφασης αυτής προκαλείται 
δαπάνη ύψους 9.288.000,00 € περίπου σε βάρος του 
προϋπολογισμού του Δήμου οικονομικού έτους 2014 
που θα βαρύνει τους ΚΑ: Φ. 10 6022.001, 6042.001, Φ.20 
6022.001, 6042.001, Φ.10 6012.001, 6012.002, Φ.20 6012.001 
και 6012.002. Ανάλογη δαπάνη προκαλείται για τα επό¬ 
μενα έτη σε βάρος των ιδίων κωδικών του προϋπολο¬ 
γισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόπΐ33ί6Γ.β1@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020343531 12130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































